Jehova, Molimo ea thabileng, o batla hore malapa a thabe. Fumana tsela e molemo eo ka eona Bibele e eletsang banna, basali, batsoali le bana. Ela hloko: Matlalo a dinoga a fapafapana ka bokoto le sebopego go ya ka mehuta ya tšona. Lega go le bjalo, matlalo a dinoga a swana ka selo se tee: A tiile ka ntle gomme a thoma go ba boleta go ya ka gare. Seo se di hola ka’ng? Monyakišiši yo mongwe yo a bitšwago Marie-Christin Klein o re: “Selo seo se tiilego ka ntle gomme sa ba boleta ka gare se kgona go tšweletša matla ao a kgonago go akaretša lefelo le legolo.” Sebopego sa moswananoši sa letlalo la noga se dira gore mmele wa yona o kgone go gagaba fase, gomme ka nako e swanago, se tšweletša matla ao a dirago gore e se ke ya ngapega ge e feta maswikeng ao a nago le dintlhana. Go bohlokwa gore letlalo la noga e be le tiilego, ka ge gantši dinoga di apola matlalo a tšona dikgwedi tše dingwe le tše dingwe tše pedi go ya go tše tharo.